Лукас Хайм е трябвало да се бори дълго за този момент.
Той тъкмо завършва обучението си за професионален пилот.
Днес лети от Гудиър в Аризона към Гранд Каньон.
26-годишният пилот се обучава в Европейската летателна академия в
САЩ заедно с около 100 други студенти.
Целта му е да стане пилот в най-голямата германска
авиокомпания "Луфтханза".
Тук сме още около месец.
Досега през цялото време летяхме с учител - за да се подготвим да
летим и самостоятелно.
Това е невероятно преживяване!
Влизаме и в симулатора, където продължаваме да тренираме.
Преди три години нещата са изглеждали съвсем различно.
Лукас е трябвало да се изнесе незабавно от апартамента
си в Бремен.
По време на пандемията Луфтханза беше спряла да обучава
младите си пилоти.
Причината: полетите в световен мащаб бяха сведени до минимум.
Беше напълно неясно кога и дали изобщо ще има нужда от нови пилоти.
През 2020 мечтата на Лукас да стане пилот е била разбита на пух и прах.
Изобщо не е ясно дали ще ни вземат, когато отново започнат
да обучават пилоти.
Това не е никак добра перспектива.
И в крайна сметка и нашите тестове няма да бъдат признати в бъдеще.
Не могат да ни го гарантират.
Така го разбирам аз.
Излиза, че човек е работил напразно година и половина за тази цел,
защото накрая се оказваш с празни ръце.
Днес Лукас се радва, че не се е отказал и се е преборил за договора
си за обучение.
Защото въпреки всички мрачни прогнози по време на пандемията,
авиокомпаниите сега отново изпитват остра нужда от персонал.
Лукас се издига във въздуха по няколко пъти на ден.
Трудните ситуации повтаря в симулатора.
Симулаторът не ни подготвя толкова за самото летене.
Но е чудесен за отработване на аварийни ситуации.
Как да действам в случай на авария?
Какво наистина мога да направя?
Има неща, които може да не искате да практикувате или демонстрирате
по време на реален полет.
Но в симулатора можете да направите опит и това е голямо предимство.
Следващият полет предстои.
Лукас проверява дали техниката функционира.
Ако всичко върви по план, до началото на 2025 година той ще може
да седне в пилотската самолетна кабина и да превозва пътници
по целия свят.